วัดนกเป็นวัดที่สร้างขึ้นในสมัยรัตนโกสินทร์เมื่อ พ.ศ.2420 ไม่ปรากฏนามผู้สร้างวัด ในสมัยที่เจ้าอธิการลอย เป็นเจ้าอาวาสรูปแรกนั้น ได้สร้างพระอุโบสถขึ้นมาสำเร็จเรียบร้อย และได้รับพระราชทานวิสุคามสีมา เมื่อประมาณ พ.ศ.2531 สถานที่ตั้ง เลขที่ 949 ซอยบางแวก 3 ถนนบางแวก แขวงคูหาสวรรค์ เขตภาษีเจริญ กรุงเทพมหานคร 10160 สิ่งสำคัญ อุโบสถหลังใหม่เป็นทรงจตุรมุข อาคารอเนกประสงค์ 2 ชั้น พระพุทธสุโขทัยรัตนมงคล หน้าตักกว้าง 59 นิ้ว เป็นพระประธานประจำอุโบสถ ภายในและภายนอกติดกระเบื้องเบญจรงค์ ชั้นล่างเป็นศาลาการเปรียญซึ่งสร้างแทนอุโบสถหลังเก่า เนื่องจากอุโบสถหลังเก่าถูกน้ำท่วมถึงจึงทรุดโทรมมาก ยากที่จะบูรณปฏิสังขรณ์ให้ดีดังเดิมได้ อุโบสถหลังใหม่ได้พระอุดมประชานาถ (เปิ่น ฐิตคุโณ) แห่งวัดบางพระ จังหวัดนครปฐม เป็นที่ปรึกษาและอุปถัมภ์การสร้าง เมื่อสร้างแล้วเสร็จทางวัดจึงหล่อรูปหลวงพ่อเปิ่นยืนประดิษฐานไว้ด้านหลังอุโบสถ ที่มา : ไตรเทพ ไกรงู. (2555). ไหว้พระบรมธาตุ 6 ประเทศ 7 วัดที่วัดนก. http://osotho.blogspot.com.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ